Til: Velfærdsudvalget 12. januar 2021

Ældrerådet i Frederikssund Kommune januar 2021

**Ældrerådet har følgende kommenterer til dagsordenen til mødet den 12. januar 2021**

|  |  |
| --- | --- |
| Punkt | Bemærkninger |
| 2. Proces for demensstrategi – tilpasset i forhold til Covid-1927.00.00-A00-43-18 | Administrationen fremlægger pga. Cocid-19 en tilpasset procesplan for demensstrategien.Administrationen foreslår at afholde et virtuelt møde med Ældre- og Handicaprådene i februar.Da flere af Ældrerådets medlemmer ikke kan deltage i virtuelt møde, beder Ældrerådet om at få strategien i høring på sædvanlig måde, så også de ældrerådsmedlemmer der ikke kan være med på et virtuelt møde, får mulighed for at give deres input. |
| 3. Dialogmøde om klageråd27.15.00-G01-1-20 | Ældrerådet er glade for at Udvalgene vil arbejde videre med vores forslag om at oprette et Informations- og Klageråd.Administrationen foreslår, at der afholdes et Fælles virtuelt dialogmøde mellem Velfærds- og Social og Sundhedsudvalgene, Handicaprådet og Ældrerådet den 8. februar, hvor Ældrerådet kan præsentere sit forslag til Informations- og Klageråd.Kun ca. ½ delen af Ældrerådet kan deltage i virtuelle møder, så vi foreslår at dialogmødet udsættes til juni. hvor vi forventer at forsamling kravet er ophørt.  |
| 4. Handleplan for udmøntning af besparelse på omsorgscentre27.00.00-Ø00-5-20 | Iht. pkt. 027 i handlingskataloget, skal der spares 5,15 mio. kr. på omsorgscentrene. Besparelsen foreslås indhentet på seks forskellige indsatser: 1. Bedre styring af bemandingen. 2. Reduktion af sygefravær med 1,6 dage. 3. Reduktion i central pulje. 4. SSA-elever i sidste praktik indgår delvist i vagtlaget. 5. Ordningen med omsorgsklovn bortfalder.6. Indhentning af refusion.Overordnet er det Ældrerådets indtryk, at de foreslåede besparelser er opnåelige Ældrerådets uddybende kommentarer til de enkelte indsatser:1. Især brugen af tværgående teams i stedet for eksterne vikarer, har Ældrerådets bevågenhed.2. Nedbringelse af sygefraværet med 1,6 dag pr. medarbejder om året er på ingen måde overambitiøst, når områdets høje sygdomsfrekvens sammenlignes med andre erhvervsgrupper.Dog er det meget usandsynligt, at disse mål kan nås i indeværende år med en corona pandemi, der også har præget Plejehjemmene siden marts 2020.3. Der er i denne forbindelse tale om et lille beløb på 290.000,00 kr., som ikke gør megen gavn som buffer.4. SSA-elevernes deltagelse i vagtlaget er en dårlig ide. For det første giver det eleverne en dårligere uddannelse, hvor oplæringstiden bliver forkortet og får ansvar i elevtiden, for det andet er det konkret en nednormering af ældreområdet, - og vi ligger i Frederikssund ikke i den høje ende i normeringerne. 5. Efter det oplyste finder Ældrerådet at prisen for omsorgsklovnens besøg har været en stor omkostning, 3.500,00 kr. pr. besøg. Omsorgskloven har dog haft stor succes.Ophøret stiller selvfølgelig større krav til opretholdelse/oprettelse af alternative aktiviteter.Ældrerådet har tidligere efterlyst en evaluering af projektet med en formaliseret deltagelse af skoleelever i aktiviteterne på Tolleruphøj. Er der noget nyt?6. Det er kritisabelt, at refusioner fra tidligere år ikke er blevet hjemtaget.Ældrerådet formoder at refusionen i 2021 er stipuleret til 210.000,00 kr., som korresponderer med det beløb, der mangler i handleplanens tabel 1.Selve implementeringsplanen finder Ældrerådet meget fornuftig, især da der er indbygget de nødvendige kontrolfunktioner.Med disse bemærkninger tager Ældrerådet implementeringen til efterretning. |
| 5. Drøftelse af udkast til bosætningsstrategi01.00.00-G01-3-19 | Frederikssund kommune ønsker ifølge bosætningsstrategien at satse på at tiltrække borgere i alderen 25-40 år, hvilket hovedsagelig vil sige børnefamilier, hvilket i sig selv kan være fornuftigt nok. Man skal blot huske på, at det er den samme strategi de fleste af vores omegnskommuner også har. Det harmonerer i øvrigt dårligt med, at der pt. i Frederikssund opføres et massivt antal 2 og 3-værelses boliger på 65-90 m2. Disse boliger er næppe tiltænkt børnefamilier. Ældrerådet håber, at beslutningstagerne husker på, at børnefamilier - ud over at tilføre skattekroner - også koster mange ressourcer i form af udgifter til børnepasning og skolegang. Angående målgruppen ser Ældrerådet gerne at målgruppen udvides til 60 år, da de 40- 60 betaler mere i skat og har et lille kommunalt forbrug.Ældrerådet tvivler på at bosætningen i Frederikssund Kommune skulle stige med 500- 660 borgere om året de næste mange år.Ældrerådet genfremsætter sit tilbud om at gennemføre en analyse af de +60-åriges boligønsker, hvis administrationen vil udsende analysematerialet.Med disse bemærkninger tager Ældrerådet den foreløbige bosætningsstrategi til efterretning |
| 6. Opfølgning 2021-202400.30.04-Ø00-72-20 | I dette punkt er en opfølgning til politikerne om hvordan administrationen har tænkt sig at implementere besparelser og udvidelserne af budgetaftalen.Ældrerådet vil ikke undlade endnu engang at bemærke, at Ældrerådet ikke mener, nedlæggelsen af plejehjemspladser på sigt er dokumenteret til at holde vand. |
| 7. Orientering vedrørende takst på de midlertidige pladser29.30.00-A00-5-20 | Ældrerådet tager taksterne på midlertidige pladser til efterretning. Vi vil dog ikke undlade at gøre opmærksom på at vi også i Frederikssund Kommune har mindst en Akutplads, hvor det er sundhedsloven der gælder og opholdet herme er gratis.Det ville være oplysende at få bekendtgjort, hvor den ene Akutplads fysisk er placeret. |
| 8. Resultater fra brugertilfredshedsundersøgelse for borgere med personlig pleje og/eller praktisk hjælp27.03.00-P05-1-19 | Velfærdsudvalgt orienteres om resultaterne fra Brugerundersøgelsen for personlig pleje og/ eller praktisk hjælp.Borgeren fik stillet de samme spørgsmål i 2017. Svarprocenten er steget fra 63- 72 pct.Borgerne er mest tilfredse med hjælpen de får til personlig pleje, men lidt lavere end i 2017.Ca., hver 4 borger er ikke tilfredse eller utilfredse med hjemmeplejen.5% er utilfredse, hvilket er samme resultat som i 2017.Den laveste tilfredshed ses ved rengøringsopgaverne der kun opnår en tilfredshedsscore på 3.854% oplyser, at de har er for mange hjemmehjælpere. Ældrerådet hører jævnligt, at borgeren selv skal forklare, hvad der skal udføres af opgaver i hjemmet når det ikke er den faste hjemmehjælper der kommer!Ældrerådet tager resultaterne fra Brugerundersøgelsen til efterretning. |
| 9. Effekten af omorganiseringen i Voksenstøtte og Hjælpemidler00.15.00-A00-7-18 | Udvalget bliver her forelagt de tiltag, man har iværksat og agter at iværksætte, i forhold til omorganiseringen i Voksenstøtte og Hjælpemidler. Der er desværre intet i redegørelsen om, hvad man har opnået ved omorganiseringerne i oktober 2018 og igen i oktober 2020, hvor Voksenstøtte og Hjælpemidler blev etableret.Intentionerne ser gode ud på papiret (Sammenhæng og effekt for borger, forebyggende og fremskudt indsats, sammenhængende tilbudsvifte, styrket koordinering), men vi mangler at se disse intentioner udmøntet i praksis, og frem for alt mangler vi at se den kompetenceudvikling af medarbejdere i organisationen, som det hele hviler på.Ældrerådet takker for orienteringen, som tages til efterretning.Der ses frem til at modtage resultat af brugertilfredshedsundersøgelse, ligesom Ældrerådet vil følge arbejdet med overholdelse af sagsbehandlingsfrister med interesse. |
| 10. Velfærdsteknologi i Frederikssund Kommune00.01.00-P35-21-20 | Spørgeskemaets besvarelse tages til efterretning. |

På Ældrerådets vegne

Lissi Gyldendahl

formand